[bookmark: _GoBack]3. PLANINSKI FILMSKI VEČER E. M. SAVELLIJA
JAVNI RAZPIS

Naslednje leto bo Planinsko društvo Črna na Koroškem organiziralo 3. planinski filmski večer E. M. Savellija in s tem ta večer postaja tradicionalen. To se bo zgodilo v petek, 16.2.2019, ob 18.00 uri v Kulturnem domu v Črni na Koroškem.
Zasnova večera ostaja takšna, kot je bila v izvirniku pred dvema letoma, in sicer: v prvem delu bodo prikazani filmi E. M. Savellija, v drugem delu pa aktualni dosežki ali doživetja ali filmski zaznamki koroških alpinistov, planincev, hribovcev, gorskih kolesarjev, turnih smučarjev ipd.
Da bi bil ta drugi del čim bolj aktualen in zanimiv, se poslužujemo tega javnega razpisa: POZIVAMO VSE, KI SO V TEM LETU, V PRETEKLEM LETU ALI DVEH, TREH ALI TUDI PREJ USTVARILI KAKŠEN VIZUALNI ZAPIS, DA SE NAM JAVIJO IN BODO POD POGOJI TEGA RAZPISA VKLJUČENI V PROJEKCIJO NA PLANINSKEM FILMSKEM VEČERU.
Pogoji razpisa so sledeči:
· Prispevek je avtorsko delo prijavljenega, prijavljeni pa je s Koroške, posneto pa je dogajanje na Koroškem ali kjerkoli po svetu; lahko pa je prijavljeni akter v prispevku iz Koroške, prispevek pa je  posnel nekdo drug na Koroškem ali kjer koli po svetu; ali pa je koroško pokrajino oz. aktivnost v njej posnel avtor od drugod.
· Vsebina prispevka mora biti vezana na planinsko tematiko v najširšem smislu.
· Prispevek je lahko v obliki video filma ali digitalnih fotografij.
· Zaželeno je, da ima prispevek zvočno podlago, ni pa nujno; po želji boste prispevek na predstavitvi lahko komentirali.
· Prispevek mora biti praviloma v časovni omejitvi od 3 minut do 20 minut.
· Prispevke pošljete najkasneje do 31.12. 2018 na email: marijan.lacen@guest.arnes.si ali pa prej pokličete in se vse potrebno dogovorimo, na: 041 731 086; ali pošljite po pošti na: Marijan Lačen, Lampreče 4, 2393 Črna na Koroškem. 
· Komisija za filmski večer pri PD Črna si pridržuje pravico odločanja, kateri prispevki bodo objavljeni oz. predstavljeni na večeru.
· Prispevkov oz. njihove projekcije ne bomo honorirali, na vašo željo vam jih bomo vrnili.
Verjamemo, da je v preteklih letih marsikdo ustvaril  kakšen zanimiv planinski vizualni zapis … in zakaj bi ta ostal neopažen, zakaj ga ne bi videlo več ljudi … Zato vas pozivamo, da se odzovete na naš razpis, saj ta večer v svoji tretji izdaji postaja vse bolj vse-koroški!
Prosimo, da upoštevate rok prijave - 31.12.2018. 
Na svidenje 16. februarja 2019 v Črni na Koroškem!

